માત્ર ઉંમરથી વડીલ છે માટે પગે લાગવું કે લગાડવું એ રિવાજ છે, રિચ્યુઅલ રીત છે. એમાં ક્યાંય ભીતરથી આવતો સ્નેહ કે આદર જોડાયેલાં નથી. કોઈને નમવું કે કોઈને પગે લાગવું એ વ્યક્તિ પ્રત્યેના આદરની અભિવ્યક્તિ છે. આપણે જ્યારે આપણા મસ્તિષ્ક સાથે નમીએ છીએ ત્યારે એની ભીતર રહેલો અહંકાર અને આપણી બુદ્ધિ પણ નમે છે. જે તે વ્યક્તિ પ્રત્યે મનમાં શંકા, કુશંકા, પ્રશ્નો કે અનાદર હોય તો એ વ્યક્તિને ન નમવું વધુ સારો નિર્ણય છે.